«Kotimaa on kristlik ajaleht, kuid iseseisev ja sõltumatu. Meie suhe kirikusse on kriitiline, aga solidaarne. Teistsugune ajakirjandus ei oleks läänemaailmas usutav,» selgitab teist aastat Kotimaa peatoimetajana töötav Olav S. Melin, kes varem töötas viis aastat Rootsi ajalehe Kyrkpressen juhina. Ehkki kirik kuulub ajalehe omanike hulka, ei tohi omaniku roll ajalehe sisu mõjutada, on Melin veendunud. Peatoimetajana on tal vaja oma ajalehe sõltumatust aeg-ajalt ka  kaitsta.